CELEX: C2007/283/41
Language: et
Date: 2007-11-24 00:00:00
Title: Kohtuasi C-444/07: Eelotsusetaotlus, mille esitas Sąd Rejonowy Gdańsk — Północ w Gdańsku (Poola Vabariik) 27. septembril 2007 — MG Probud Gdynia Sp. z o.o. w Gdyni versus Hauptzollamt Saarbrücken

24.11.2007   
            
            
               ET
            
            
               Euroopa Liidu Teataja
            
            
               C 283/23
            
         Eelotsusetaotlus, mille esitas Sąd Rejonowy Gdańsk — Północ w Gdańsku (Poola Vabariik) 27. septembril 2007 — MG Probud Gdynia Sp. z o.o. w Gdyni versus Hauptzollamt Saarbrücken
   (Kohtuasi C-444/07)
   (2007/C 283/41)
   Kohtumenetluse keel: poola
   Eelotsusetaotluse esitanud kohus
   Sąd Rejonowy Gdańsk — Północ w Gdańsku
   Põhikohtuasja pooled
   
      Hageja: MG Probud Gdynia Sp. z o.o. w Gdyni
   
      Kostja: Hauptzollamt Saarbrücken
   Eelotsuse küsimused
   
               1.
            
            
               Kas liikmesriigi haldusasutus võib, võttes arvesse nõukogu 29. mai 2000. aasta määruse (EÜ) nr 1346/2000 (1) maksejõuetusmenetluse kohta artikleid 3, 4, 16, 17 ja 25, st arvestades eeskirju menetluse algatanud riigi kohtu rahvusvahelise pädevuse, menetlusele kohaldatava õiguse ning maksejõuetusmenetluse tunnustamise tingimuste ja mõju kohta, juhul kui puuduvad selle määruse artiklite 5 ja 10 rakendamise tingimused, arestida ettevõtja pangakontol asuva vara, kui teises liikmesriigis on algatatud selle ettevõtja maksejõuetusmenetlus (vara nn arestimine), minnes seega vastuollu menetluse algatanud riigi õigusnormidega (määruse (EÜ) nr 1346/2000 artikkel 4)?
            
         
               2.
            
            
               Kas liikmesriigis, kus ei ole algatatud teisest maksejõuetusmenetlust ning kes peab tunnustama maksejõuetusmenetlust artikli 16 alusel, võivad ametivõimud nõukogu 29. mai 2000. aasta määruse (EÜ) nr 1346/2000 maksejõuetusmenetluse kohta artiklit 25 silmas pidades keelduda maksejõuetusmenetluse läbiviimiseks ja lõpetamiseks menetluse algatanud riigis Brüsseli konventsiooni kohtualluvuse ja kohtuotsuste täitmise kohta tsiviil- ja kaubandusasjades artiklite 31–51 alusel tehtud otsuste tunnustamisest, tuginedes seejuures siseriiklikele õigusnormidele?
            
         
      (1)  EÜT L 160, lk 1; ELT eriväljaanne 19/01, lk 191.